|  |  |
| --- | --- |
| Numri i lëndës: | 2019:073322 |
| Datë: | 11.05.2023 |
| Numri i dokumentit:  | 04267726 |

 P.nr. 7/2019

GJYKATA THEMELORE PEJË - DEGA NË KLINË, me gjyqtarin Sabrije Rraci, me zyrtaren ligjore Liridona Palushi, çështjen penale kundër të pandehurve: G (M) M nga fsh. D K. Klinë, tani me banim në Prishtinë, rr. ,,... nr. ..hyrja 3/7 dhe L (S) S nga Klina rr. M M’’ , të akuzuar, me çka në bashkëveprim kanë kryer vepër penale Lëndim i lehtë trupor nga neni 188 par. 1 lidhur me nënpar. 1.4 e lidhur me nenin 31 KPRK-se, sipas aktakuzës së Prokurorisë Themelore në Pejë, PP/II.nr.2814/2018 të dt. 16.01.2018 e në pajtim me Nenin 253 par. 1 pika 1.3 dhe par. 2 të KPPRK-së, jashtë seancës së shqyrtimit gjyqësor me datën 10.05.2023 mori këtë:

AKTVENDIM

1. HUDHET: aktakuza e Prokurorisë Themelore në Pejë, PP/II.nr. 2814/2018 të dt. 16.01.2018 të pandehurit: G (M) M nga fsh. D K. Klinë, tani me banim në Prishtinë, rr. ,,... nr. 39 hyrja 3/7 dhe L (S) S nga Klina rr. M M’’PUSHOHET: Procedura penale ndaj të pandehurit të theksuar si në piken 1 të këtij dispozitivit të këtij Aktvendimi, për shkak të parashkrimit Absolut të ndjekjes penale për veprën penale për të cilën ngarkohet.
2. SHPENZIMET: procedurës penale bien në barrë të mjeteve buxhetore të kësaj gjykatë.
3. Udhëzohet pala e dëmtuar KEDS-distribucioni Pejë, që kërkesën pasurore juridike ta realizoi në kontest civil.

A r s y e t i m

Në Gjykatën Themelore në Pejë – Dega ne Klinë, Prokuroria Themelore në Pejë, ka ngrit aktakuzë, kundër të pandehurve: tG (M) M nga fsh. D K. Klinë, tani me banim në Prishtinë, rr. ,,... nr. 39 hyrja 3/7 dhe L (S) S nga Klina rr. M M’’ , të akuzuar, me çka në bashkëveprim kanë kryer vepër penale Lëndim i lehtë trupor nga neni 188 par. 1 lidhur me nënpar. 1.4 e lidhur me nenin 31 KPRK-se.

Bazuar në shkresat e lëndës sipas Aktakuzës PP/II.nr. 2814/2018 të dt. 16.01.2018, vepra penale është kryer me datën 17.12.2018, kurse është pranuar në këtë gjykatë me datën 12.02.2019.

Nga ajo kohë Gjykata i ka ndërmarrë të gjitha veprimet procedurale, ashtu qe edhe sot konstatohet se kanë kaluar më shumë se, katër (4) vite, nga kryerja e kësaj vepre penale, Lëndim i leht trupor nga neni 188 par. 1 lidhur me nënpar. 1.4 e lidhur me nenin 31 KPRK-se. Kështu që ka arritur Parashkrimi Absolut i kësaj çështje penale.

Andaj Gjykata e hudh aktakuzën e lartcekur, me arsyetim se ka skaduar afati i Parashkrimit Absolut i ndjekjes penale, me qka i pandehurit i lartcekur ka kryer veprën penale, Lëndim i leht trupor nga neni 188 par. 1 lidhur me nënpar. 1.4 e lidhur me nenin 31 KPRK-se, për të cilën është paraparë dënimi me gjobë dhe me burgim deri ne 1 (një) vit. Me çka rezulton fakti se janë përmbushur kushtet ligjore për marrjen e këtij Aktvendimi për parashkrimin Absolut të veprës penale të cituar si më lartë, për të cilën është i ngarkuar i pandehuri, pasi që kanë kaluar me shumë se 4 (katër) vite, nga kryerja e kësaj vepre penale. Ku ne dispozitat ligjore te nenit 106 par 5 te Kodit penal të Kosovës përcaktohet se ndjekja penale nuk mund të ndërmerret nëse kanë kaluar më shumë se 4 vite nga kryerja e veprës penale të dënueshme me deri në 1 vjet burgim ose me gjobë, lidhur me nenin 107 par 8 te Kodit Penal ne te cilat dispozita përcaktohet ndjekja penale ndalohet në çdo rast kur të ketë kaluar dyfishi i kohës së afatit të parashkrimit, e qe ne rastin konkret vepra ka arritur parashkrimin absolut.

Gjykata nxjerr këtë Aktvendim duke iu referuar dispozitave ligjore të nenit 253 par. 1 pika 1.3 dhe neni 358 pika 1.3 par. 2 të KPPRK-së në të cilat përcaktohet: ‘’Aktvendimin mbi hudhjen aktakuzës mund ta merr gjyqtari i vetëm gjykues ose trupi gjykues edhe pas caktimit të shqyrtimit gjyqësor’’.

Në kuptim të dispozitave ligjore të nenit 463 par 1 pika 2 të KPPRK-së pala e dëmtuar udhëzohet në kontest civil më qellim të realizimit te drejtës së tij për kompensim dëmi.

Komfor dispozitave ligjore te Nenit 454 par. 1 të KPPRK -së u vendos për shpenzime e procedurës penale. Nga arsyet e theksuara si më lartë, komfor dispozitave ligjore të Nenit 106 par 1. të KPRK-së u vendos si në dispozitave të këtij Aktvendimi

GJYKATA THEMELORE PEJË DEGA NË KLINË

DEPARTAMENTI I PËRGJITHSHËM PENAL

P.nr.7/2019 me dt. 10.05.2023

Zyrtare Ligjore Gjyqtarja

Liridona Palushi Sabrije Rraci

KËSHILLA JURIDIKE:

Kundër këtij Aktvendimi është e lejuar ankesa Gjykatës së Apelit në Prishtinë

në afat prej 8 ditësh nga dita e pranimit, e përmes kësaj gjykate.